Год малой радзімы прынёс нямала цікавых адкрыццяў. Малавядомыя факты сталі здабыткам шырокай грамадскасці, яшчэ адной нагодай для гонару. Напрыклад, у бягучым годзе мы адзначаем 400-гадовы юбілей буквара. Аднак мала хто ведаў, што непасрэднае дачыненне да першай для многіх кнігі, па якой вучыцца цяперашняе пакаленне беларусаў, мае наша зямлячка, ураджэнка вёскі Канюхі Бераставіцкага раёна Надзея Старажова. І гэта толькі адзін з многіх прыкладаў, - сказаў Аляксандр Вярсоцкі. - Жыццёвы шлях многіх землякоў (вучоных, вядомых людзей, спартсменаў) павінен для моладзі стаць стымулам для новых здзяйсненняў.